નવી દિલ્હીઃ પશુ કલ્યાણ સમૂહ પેટા ઇન્ડિયાએ પ્રધાનમંત્રી નરેન્દ્ર મોદીને સરકારી બેઠક અને ઇવેન્ટમાં માંસાહારી ભોજન પર પ્રતિબંધનો આગ્રહ કર્યો છે. પેટા દ્વારા લખવામાં આવેલા પત્રમાં કહેવામાં આવ્યું છે કે જર્મનીના પર્યાવરણ મંત્રીએ સરકારી બેઠકોના મેનુમાં માંસાહારી ભોજન પિરસવા પર પ્રતિબંધ લાદ્યો છે. પેટાએ મોદીને આગ્રહ કર્યો છે કે આ દિશામાં ધ્યાન આપે અને પર્યાવરણ અનુકુળતાને ધ્યાનમાં રાખીને માંસ પદાર્થઓનો સરકારી મીટિંગ્સ અને ઇવેન્ટમાં પ્રતિબંધ લાદવામાં આવે. તેમણે મોદીને આ દિશામાં ધ્યાન દોરવા અંગે જણાવ્યું છે.